钦定古今图书集成/明伦汇编/官常典/第726卷 > 郭靖
## 钦定古今图书集成/明伦汇编/官常典/第726卷 > 郭靖

按《宋史·史次秦传》有郭靖者，高桥土豪巡检也。吴曦
叛，四州之民不愿臣金，弃田宅，推老稚，顺嘉陵而下，
过大安军，杨震仲计口给粟，境内无馁死者。曦尽驱
惊移之民使还，皆不肯行，靖时亦在遣中，至白厓关，
告其弟端曰：“吾家世为王民，自金人犯边，吾兄弟不
能以死报国，避难入关，今为曦所逐，吾不忍弃汉衣
冠，愿死于此，为赵氏鬼！”遂赴江而死。